b'\n_START_ARTICLE_\nNK Slatina\n_START_SECTION_\nPovijest\n_START_PARAGRAPH_\nNogomet se po\xc4\x8deo igrati u Slatini po\xc4\x8detkom 1917. godine u okviru Sportskog dru\xc5\xa1tva Orao. Do osnivanja nogometnog kluba do\xc5\xa1lo je 1919. godine. Osniva\xc4\x8di ovog kluba bili su slatinski trgovci na \xc4\x8delu s Majerom i Lachom. Uz njih su veliki doprinos dali Milo\xc5\xa1 Trbojevi\xc4\x87, Drago Kon i Stjepan Horvat. _NEWLINE_U slatinskom nogometnom klubu (mijenjao je ime, prvi naziv bio je Orao, potom Sene\xc5\xa1ka, Slavija, Slavonac, Slavonski Partizan, Slatina), u dugoj tradiciji pamte se desetine vrsnih igra\xc4\x8da._NEWLINE_Najpoznatiji slatinski nogometa\xc5\xa1i u vremenu prije Drugog svjetskog rata bili su Bogdan Filipovi\xc4\x87, Dragan Stvori\xc4\x87, Svetozar \xc4\x86eralinac, Bo\xc5\xbeo Pi\xc5\xa1teli\xc4\x87, Ivan Bruner, Mihajlo Klajn, \xc5\xa0pirer, Branko Vidovi\xc4\x87, Branko Kalaj, bra\xc4\x87a \xc4\x90ur\xc4\x91evi\xc4\x87, Bogdan Stoponja te Pepa, Mirko i Viki Petrovicki.  Prvu nogometnu loptu donio je, iz Zagreba, Josip Lach. Nogomet se tada igrao na ledini, u centru Slatine, na mjestu dana\xc5\xa1njeg gradskog parka._NEWLINE_U poslijeratnom razdoblju do po\xc4\x8detka sedamdesetih godina pro\xc5\xa1log stolje\xc4\x87a u slatinskom nogometu posebice su ostavili traga Antun Kolar, Milenko Vlajni\xc4\x87, Josip Majeti\xc4\x87, Reli\xc4\x87, Milo\xc5\xa1 Bogosavljevi\xc4\x87, Ivan Koba\xc4\x8da, Mile Mr\xc4\x91en, Josip Horvat, Mi\xc4\x87o Bor\xc4\x8di\xc4\x87, Stjepan Fridrich, Luka Lavrni\xc4\x87, Kre\xc5\xa1o Gregori\xc4\x87, Branko Radulovi\xc4\x87, Elmaz Mazo Gegi\xc4\x87, Nikica Arbutina, Nedeljko \xc4\x90a\xc4\x8di\xc4\x87 \xc4\x90ale, Branko Juki\xc4\x87, Antun Tona Butorac, Lazo Todorovi\xc4\x87, Mom\xc4\x8dilo Momo Kova\xc4\x8devi\xc4\x87 i Marko Juki\xc4\x87._NEWLINE_Najzna\xc4\x8dajnije rezultate klub posti\xc5\xbee osamdesetih godina igranjem u III HNL.Igra\xc4\x8di koji su obilje\xc5\xbeili to razdoblje igranja su: Zdenko Tepe\xc5\xa1,Milan Vurdelja,Ivan Lah,Mrva Zvonko,Kre\xc5\xa1imir Fu\xc4\x8dkar,\xc5\xbdeljko Stipani\xc4\x87,Dragan Kraljik,Josip Kizivat i drugi. Nekoliko igra\xc4\x8da igralo je i I ligu kao \xc5\xa1to su Berislav Martin\xc4\x8devi\xc4\x87 i Kre\xc5\xa1imir Fu\xc4\x8dkar u NK Osijeku a Hani\xc4\x8dar Zlatko postigao je najve\xc4\x87i uspjeh Slatine igraju\xc4\x87i u SAK Salzburg u prvoj Austrijskoj ligi._NEWLINE_Nakon Domovinskog rata nogomet se i dalje igrao u Slatini i to u III HNL Sjever, u tom razdoblju klub je uspje\xc5\xa1no vodio Dragan Kraljik.U razdoblju 2000-2004 u klubu djeluje vrlo uspje\xc5\xa1no i \xc5\xa1kola nogometa iz koje su iza\xc5\xa1lo nekoliko vrlo uspje\xc5\xa1nih igra\xc4\x8da koji su igrali I HNL (Filipovi\xc4\x87,Ciglar,Vurdelja,Me\xc4\x91imurac). U tom razdoblju istakli su se igra\xc4\x8di Dra\xc5\xbeen Despotovi\xc4\x87, Igor Miklo\xc5\xa1evi\xc4\x87,Branimir Manceta,Mato Grguri\xc4\x87 i drugi.Slatina trenutno igra IV HNL sjever i nalazi se na prvom mjestu s te\xc5\xbenjom ulaska u III HNL.  _NEWLINE_Kontinuirani razvoj nogometnog sporta u Slatini poslije 1945. godine, kao treneri, odr\xc5\xbeali su Antun Kolar, Kre\xc5\xa1o Gregori\xc4\x87, Tomo Opali\xc4\x87, Marko \xc4\x86osi\xc4\x87, Elmaz Gegi\xc4\x87, Mom\xc4\x8dilo Kova\xc4\x8devi\xc4\x87, Du\xc5\xa1an Grijak, Ivan Gutzmirtl, Ivan Kne\xc5\xbeevi\xc4\x87, Ljubisav Popovi\xc4\x87, Stevo \xc5\xbdivkovi\xc4\x87, Dragan Kraljik, Antun Bosni\xc4\x87, Vlado Me\xc4\x91imurec, Josip Kizivat._NEWLINE_Godine 1969. slatinski nogometni klub je nagra\xc4\x91en Zlatnom plaketom FSJ (NSJ) za svoju polustoljetnu aktivnost._NEWLINE_Trenuta\xc4\x8dno se natje\xc4\x8de u M\xc5\xbdNL Bjelovar-Koprivnica-Virovitica.'